Når Skagens Museum efter den store renovering genåbner i 2015, vil det være med et nyt maleri på væggen.

Skagensmaleren Laurits Tuxen er et af de mere ukendte figurer i fortællingen om skagensmalerne, men ikke desto mindre er hans malerier i høj kurs, og interessen er voksende. Det er derfor lidt af et scoop at Skagens Museum og Industrimuseet Frederiks Værk nu får et værk hver af Tuxen på væggene. Skagens Museum får værket "Interiør med læsende ung pige. Yvonne Tuxen" hjem mens Knud Rasmussen på vej med Søkongen lander på Industrimuseet. - Maleriet relaterer sig direkte til Tuxenfamiliens tid i Skagen og komplementerer samtidig vores eksisterende samling af Tuxens værker rigtig fint. Vi glæder os derfor utroligt meget til at kunne vise værket for offentligheden, når museet åbner i nye og renoverede rammer i løbet af 2015 og 2016, siger Lisette Vind Ebbesen, der er direktør på Skagens Museum. Begge værker er købt fra privateje med hjælp fra Kulturstyrelsen.